OpenLLM-France/wikimedia huggingface dataset:
# Ciudadanos Portuenses

Ciudadanos Portuenses (fins a 2013 Independientes Portuenses) fou un partit polític espanyol del municipi del Puerto de Santa María, (Cadis) creat el 1991. Es presentà a les eleccions municipals d'aquell any amb Hernán Díaz Cortés, com a candidat a l'alcaldia, aconseguint el poder local.
Entre 1991 i 2006 ha governat la ciutat amb Hernán Díaz Cortés al capdavant. A partir del dia 21 de juliol de 2006 Hernán Díaz Cortés és inhabilitat per a càrrec públic per un delicte de prevaricació, amb sentència ferma 508/05 de 2 de novembre de 2005, del Jutjat de la Penal nº 4 de Cadis substituint-li en el càrrec el 2 d'agost de 2006 Fernando Gago García, del mateix partit, qui en les eleccions municipals de maig de 2007 perd l'alcaldia, obtenint solament 4 regidors.
En l'actualitat, el partit és presidit per Silvia Choriza Gomez Borreguero, qui ha estat candidata a l'alcaldia del Port de Santa María el 2011, obtenint 3 regidors, dels quals 2 han estat substituïts al llarg d'aquest mandat. El 2015 va quedar integrat dins del partit de Ciutadans.

## Referències

* ↑ «IP pasará a ser 'Ciudadanos Portuenses'». elpuertoactualidad.es, 20-12-2013. Arxivat de l'original el 2015-04-23. [Consulta: 19 juliol 2015].
# Ciudadano Negrín

Ciudadano Negrín és una pel·lícula documental espanyola del 2010 dirigit per Sigfrid Monleón, Imanol Uribe i Carlos Álvarez Pérez. Fou estrenada a la secció Tiempo de Historia de la Seminci de 2010.

## Sinopsi

El documental narra la trajectòria de Juan Negrín, important científic i estadista, fill d'una família benestant i conservadora canària que fou cap del govern de la Segona República Espanyola del 1937 al 1945. Els seus darrers anys els va viure a l'exili de manera anònima, encarregat de la tutela dels seus nets Carmen i Juan, filles del seu fill Rómulo. Mai va respondre a les acusacions, maledicències i difamacions que van vessar contra ell els seus rivals i enemics polítics. A través dels seus nets ens endinsem en el seu passat familiar i professional, amb imatges d'arxiu de les seves pròpies pel·lícules domèstiques, i les opinions dels historiadors Gabriel Jackson i Ángel Viñas i els escrits del propi Negrín serveixen per detallar la seva trajectòria professional i el seu compromís polític, mostrant l'home amagat darrera la càmera que fou enterrat en l'anonimat.

## Nominacions

Fou nominada al Goya al millor documental en els XXV Premis Goya. Es va produir una petita polèmica perquè el documental, després de ser emès per RTVE el 26 de gener de 2012 fou retirat immediatament de la pàgina web de RTVE, a diferència d'altres documentals nominats als Premis Goya. Això va provocar una carta oberta del fill d'un exiliat republicà a Carmen Negrín, filla de Juan Negrín, tot acusant la direcció de RTVE de censura.

## Referències

* ↑ El cine rescata al ciudadano Negrín, El País, 26 d'octubre de 2010
* ↑ El documental 'Ciudadano Negrín' aspirará al Goya, eldiario.es, 11 de gener de 2011
* ↑ Ciudadano Negrín al web dels Goya
* ↑ RETIRADO DE LA WEB DE RTVE EL DOCUMENTAL ‘CIUDADANO NEGRÍN', Tiempo de Historia, 21 de febrer de 2012

## Enllaços externs

* Ciudadano Negrín a YouTube
# Karsh (cràter)

Karsh és un cràter d'impacte en el planeta Mercuri de 58 km de diàmetre. Porta el nom del fotògraf canadenc-armeni Yousuf Karsh (1908-2002), i el seu nom va ser aprovat per la Unió Astronòmica Internacional el 2015.

## Referències

* ↑ «Karsh». Gazetteer of Planetary Nomenclature. United States Geological Survey, 11-10-2016. [Consulta: 10 juny 2017].

## Vegeu també

* Llista de cràters de Mercuri
# Comtat de Nurburg

Comtat de Nurburg (Nürburg) fou una jurisdicció feudal del Sacre Imperi Romanogermànic.
Inicialment pertanyia als comtes d'Ahr (+1132). El castell d'Ahr estava situat sobre Altenahr i fou construït per un grup de senyors probablement de la zona del Ahrgau, magnats de la noblesa carolíngia ja instal·lats a la zona al segle ix, que haurien agafat el nom del castell. Al segle X van estendre la seva jurisdicció al poble de Nürburg. Els comtes d'Ahr es van dividir en diverses línies entre les quals la d'Ahr-Hoschtaten a la qual pertanyia el comte Teodoric (o Dieteric), mort el 1132, que posseïa Nürburg (a 20 km d'Ahr) on va construir un castell com a refugi per la cort, abans establerta a Adenau. No obstant tradicionalment és el seu fill Ulric (+1197) el considerat primer comte de Nürburg i responsable de la construcció del castell tot i la no existència de cap prova en aquest sentit. Vers el 1220/1230 es van ajuntar els caps de les línies hi van construir un nou castell: Neuenahr (Nou Ahr). La línia d'Ahr-Hochstaden es va extingir el 1246 amb la mort del comte Lotari que va llegar els seus dominis a l'arquebisbe de Colònia (i membre de la seva família) Konrad von Are-Hochstaden.
A la meitat del segle XII el comte Ulric es titulava comte de Nürburg (documentat el 1169); ja abans (el 1166) els castells d'Ahr i Nürburg són esmentats dins les viles i fortaleses en les que l'arquebisbe de Colònia tenia drets i que hauria concedit a Ulric. Els Ahr-Nürburg eren partidaris dels Hohenstaufen. El comtat va passar a Colònia junt amb el d'Hochstaden i el d'Arh. S'estava construint la catedral de Colònia i una part del material es va fer servir per a la construcció de la torre principal de Nürburg. El 1270 l'arquebisbe Konrad va llegar la seva herència a la regió a l'arxidiòcesi de Colònia. Les reclamacions del comte palatí del Rin Ruprech II foren finalment renunciades.
Nürburg va esdevenir una de les seus territorials de l'estat eclesiàstic de Colònia que va existir fins al 1793. Posteriorment la capital comarcal es va establir a Adenau.
# Kate Schmidt

Kate Schmidt (Long Beach, 29 de desembre de 1953) és una atleta estatunidenca, ja retirada, especialista en el llançament de javelina, que va competir entre finals de la dècada de 1960 i mitjans de la 1980.
El 1972 va prendre part en els Jocs Olímpics d'Estiu de Múnic, on va guanyar la medalla de bronze en la competició del llançament de javelina del programa d'atletisme, rere les alemanyes Ruth Fuchs i Jacqueline Todten. Quatre anys més tard, als Jocs de Mont-real, revalidà la medalla de bronze en la mateixa prova, aquesta vegada rere Ruth Fuchs i Marion Becker. Es classificà per disputar els Jocs de Moscou de 1980, però el boicot promogut pels Estats Units n'impossibilità la seva participació.
En el seu palmarès també destaquen dues medalles de plata a les Universíades, el 1973 i 1975, així com set campionats de l'AAU entre 1969 i 1979. Millorà el rècord dels Estats Units i d'Amèrica en nombroses ocasions i el 1977 va establir un nou rècord del món de l'especialitat en llençar la javelina fins als 69,32 metres.

## Millors marques

* Llançament de javelina. 69,32 metres (1977)

## Referències

* 1 2 3 «Olympedia – Kate Schmidt». [Consulta: 19 abril 2022].
* ↑ «World Student Games (Universiade - Women)». [Consulta: 19 abril 2022].
* 1 2 Fitxa a trackfield.brinkster.net
* ↑ IAAF World Athletics Championships. Doha 2019. Statistics Handbook. Doha: IAAF, 2019, p. 824 [Consulta: 19 abril 2022].
# Consell Regional de la Guaiana Francesa

El Consell regional de la Guaiana francesa (francès Conseil régional de la Guyane) era l'assemblea elegida que dirigia la regió d'ultramar de Guaiana Francesa. Estava format per 31 membres elegits cada sis anys. Té competències a nivell local era comerç, desenvolupament, ensenyament primari i secundari, i audiovisuals, però no en justícia, política monetària ni defensa. Va desaparèixer el 31 de desembre de 2015 i reemplaçat per l'Assemblea de Guaiana.

## Presidents

* 1974 - 1980: Serge Patient
* 1980 - 1983: Jacques Lony
* 1983 - 1992: Georges Othily
* 1992 - 2010: Antoine Karam
* 2010 - 2015 : Rodolphe Alexandre

## Resultats de les eleccions de 2004
### Primera volta (21 de març de 2004)

| | Nombre | % inscrits |
| Inscrits | 53 778 | 100,00% |
| Abstencions | 25 596 | 47,60% |
| Votants | 28 182 | 52,40% |
| Blancs i nuls | 1 063 | 3,77% |
| Comptats | 27 119 | 96,23% |
| Llista | Cap de llista | Vots | % |
| MDES | Maurice Pindard | 1 777 | 6,55% |
| PSG | Antoine Karam | 6 087 | 22,45% |
| PS | Léon Jean-Baptiste-Edouard | 531 | 1,96% |
| FDG | Georges Othily | 5 238 | 19,31% |
| Walwari | Christiane Taubira | 4 875 | 17,98% |
| Les Verts | Brigitte Wyngaarde | 1 316 | 4,85% |
| UMP | Léon Bertrand | 6 595 | 24,32% |
| Sans étiquette | Gladys Robin | 700 | 2,58% |

### Segona volta (28 de març de 2004)

| | Nombre | % inscrits |
| Inscrits | 54 051 | 100,00% |
| Abstencions | 22 396 | 41,43% |
| Votants | 31 655 | 58,57% |
| Blancs i nuls | 1 096 | 3,46% |
| Comptats | 30 559 | 96,54% |
| Llista | Cap de llista | Vots | % | Escons |
| Partit Socialista Guaianès | Antoine Karam | 11 380 | 37,24% | 17 |
| Unió pel Moviment Popular | Léon Bertrand | 9 650 | 31,58% | 7 |
| FDG-Walwari | Georges Othily | 9 529 | 31,18% | 7 |

## Referències

* ↑ Loi organique n° 2011-883 du 27 juillet 2011 relative aux collectivités régies par l'article 73 de la Constitution
* ↑ Loi n° 2011-884 du 27 juillet 2011 relative aux collectivités territoriales de Guyane et de Martinique

## Enllaços externs

* (francès) Resultat de les eleccions regionals 1983 - 2010
# Claes Anderson

Claes-Johan Rudolf Andersson (Hèlsinki, 30 de maig de 1937 – Meilahti, districte de Hèlsinki, 24 de juliol de 2019) va ser un psiquiatra, escriptor, poeta, músic i polític finlandosuec. Afiliat primer a la Lliga Democràtica Popular Finesa i posteriorment a l'Aliança de l'Esquerra fou membre del Parlament de Finlàndia de 1987 a 1999 i després entre 2007 i 2008. També ocupà la funció de Ministre de la Cultura d'ençà el 13 d'abril de 1995 i fins al 4 de setembre del 1998 en el govern Lipponen I.
Pel que fa al seu vessant artístic, a més de la seva activitat literària en la qual emprà sobretot la llengua sueca, també destacà com a pianista de jazz.

## Obres
### Poesia

* Ventil (1962)
* Som om ingenting hänt (1964)
* Staden heter Helsingfors (1965)
* Samhället vi dör i (1967)
* Det är inte lätt att vara villaägare i dessa tider (1969)
* Bli, tillsammans (1970)
* Rumskamrater (1974)
* Jag har mött dem. Dikter 1962–1974 (1976)
* Genom sprickorna i vårt ansikte (1977)
* Trädens sånger (1979)
* Tillkortakommanden (1981)
* Under (1984)
* Det som blev ord i mig. Dikter 1962–1987 (1987)
* Mina bästa dagar (1987)
* Som lyser mellan gallren (1989)
* Huden där den är som tunnast (1991)
* Dikter från havets botten (1993)
* En lycklig mänska (1996)
* Dessa underbara stränder, förbi glidande (2002)
* Mörkret regnar stjärnor (2002)
* Det är kallt, det brinner (2004)
* Tidens framfart (2005)
* Die Stadt heißt Helsinki (2007)
* Lust (2008)

### Prosa

* Bakom bilderna (1972)
* Den fagraste vår (1976)
* En mänska börjar likna sin själ (1983)
* Mina tolv politiska år (2000)
* Har du sett öknen blomma? (2006)
* Varje slag mitt hjärta slår (2009)
* Guds Profetiska Plan (2009)
# King Edward Point

King Edward Point (també conegut com a KEP) és la capital de Geòrgia del Sud i les Illes Sandwich del Sud amb instal·lacions portuàries (wharf) a la costa nord-est de l'illa de Geòrgia del Sud. Es troba a les coordenades de 54° 17′ S, 36° 30′ O﻿ / ﻿54.283°S,36.500°O﻿ / -54.283; -36.500 a Cumberland East Bay. De vegades es menciona equivocadament com si fos Grytviken, quan aquesta darrera és una estació balenera abandonada, prop de King Edward Cove.

## Història

Aquesta zona vaq ser explorada per l'Expedició Antàrtica Sueca de 1901-04 comandada per Otto Nordenskiöld. Rep el nom pel rei d'Anglaterra Eduard VII.
Des de 1909, King Edward Point ha estat la residència dels magistrats britànics (British Magistrate) administradors de l'illa.
L'any 1925, el govern del Regne Unit fundà un laboratori marí com una part del Discovery Investigations. L'1 de gener de 1950, la propietat de l'estació va ser assumida per Falkland Islands Dependencies Survey.
El British Antarctic Survey va fer els subministraments per a la presència britànica en l'estació fina l'any 1982.
Alprincipi de la Guerra de les Malvines el 3 d'abril de 1982,les forces argentines ocuparen Geòrgia del Sud Argentine i van tancar aquesta estació. Van ser expulsats militarment i els britànics van tornar a ocupar aquest punt.
El 22 de març de 2001, el British Antarctic Survey va reobrir l'estació. Molts dels antics edificis van ser derribats per a fer lloc per als nous edificis amb l'excepció dels edificis de Discovery House (1925) i el Gaol (1912).

## Situació actual

Actualment 9 persones del British Anctartic Survey passen l'hivern a l'estació i s'arriba a 18 persones durant l'estiu. El període de més ocupació és durant la temporada de pesca hivernal. L'equip d'estiu del museu de Grytviken també s'allotja a KEP.
L'ocupació continuada de l'estació també té una intenció política: ajuda a mantenir la sobirania britànica contra les pretensions de l'Argentina.

## Vegeu també

* Grytviken

## Enllaços externs

* King Edward point Arxivat 2007-09-27 a Wayback Machine.
* British Antarctic Survey Research Station King Edward Point, South Georgia Arxivat 2013-09-15 a Wayback Machine.
# Junta Auxiliar Consultiva de Barcelona

La Junta Auxiliar Consultiva de Barcelona fou un organisme constituït de 10 d'agost a 21 d'octubre de 1835 pels gremis, fabricants, comerciants, hisendats i caps de la Milícia Nacional de Barcelona arran de les bullangues que culminaren amb la crema de convents i la crema de la fàbrica Bonaplata. Els seus caps eren membres exaltats del liberalisme: Marià Borrell (futur alcalde), Antoni de Gironella i Aiguals, Francesc Soler i Guillem Oliver i Salvà.
Un cop constituïda s'encarregà del repartiment dels béns dels convents i demanà a la regent Maria Cristina la convocatòria de Corts extraordinàries i l'eliminació de la divisió provincial del 1833 així com la restauració dels estats de l'antiga Corona d'Aragó. Tanmateix no assolí el suport de les Juntes Auxiliars de Girona, Tarragona i Lleida, ni tampoc de la de València ni la de Saragossa. Sí que aconseguí, però, el trasllat definitiu de la Universitat de Cervera a Barcelona.
El 2 de setembre de 1835 el govern ordenà la dissolució de la Junta, però aquesta es transformà el 9 de setembre en Junta Provisional Superior Governativa del Principat de Catalunya. Tanmateix, el 21 d'octubre es va dissoldre després d'aconseguir el nomenament com a capità general de Catalunya al general liberal Espoz y Mina, qui la va substituir per unes Juntes d'Armament i Defensa formades per les quadre diputacions catalanes, que encara no estaven constituïdes.

## Referències

* ↑ Crisis del Antiguo Régimen y Revolución Liberal en España: (1789-1845) per Antoni Moliner i Prada. A la p.141-142 hi ha l'exposició de la Junta Auxiliar de Barcelona a la Reina Regent
* ↑ Las diputaciones provinciales en sus inicios: Tarragona, 1836-1840 per Antoni Jordà i Fernàndez, p. 195

## Enllaços externs

* «Junta Auxiliar Consultiva de Barcelona». Gran Enciclopèdia Catalana. Barcelona: Grup Enciclopèdia Catalana.
# Komintern (Adiguèsia)

* Per a altres significats, vegeu «Komintern».
Komintern - Коминтерн (rus) - és un khútor de la República d'Adiguèsia, a Rússia. Es troba a la vora dreta del riu Ulka, a 22 km al nord de Tulski i a 13 km al nord-est de Maikop.
Pertany al municipi de Kràsnaia Ulka.
# Kento Hashimoto

Kento Hashimoto (japonès: 橋本拳人) (Itabashi, 16 d'agost de 1993), és un futbolista japonès que juga com a centrecampista a la SD Huesca.

## Selecció del Japó

Va debutar amb la selecció del Japó el 2019. Va disputar 5 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2019 | 7 | 0 |
| 2020 | 1 | |
| 2021 | 2 | |
| 2022 | 1 | |
| Total | 11 | 0 |

## Referències

* ↑ «Japón - K. Hashimoto - Perfil con noticias, estadísticas de carrera e historia - Soccerway». [Consulta: 16 abril 2024].
* ↑ National Football Teams
# Kento Misao

Kento Misao (Musashino, 16 d'abril de 1996) és un futbolista japonès que actualment juga de centrecampista al Kashima Antlers de la Lliga japonesa de futbol.
Va començar com a futbolista al Tokyo Verdy i el seu actual club és el Kashima Antlers. Va debutar amb la selecció del Japó el 16 de desembre de 2017 contra la selecció de Corea del Sud.

## Estadístiques

Selecció del Japó :
| Anys | Partits | Gols |
| 2017 | 1 | 0 |
| Total | 1 | 0 |

## Referències

* ↑ National Football Teams
# Colom peter

El peter és una raça de colom d'origen valencià, criada principalment a València, s'utilitzava en les alqueries com a subproducte de la seva economia, ja que, era un colom per a carn. La seva mida és gran, de caràcter alegre, el seu cap és arrodonit i lleugerament aplanat a la part superior. A la part posterior del cap pot presentar monyo en punta. Les carúncules són escasses. El coll comença prim i va engrossint cap al pit. El pit és ample i arrodonit. Les potes gruixudes i fortes, poden ser o no calçats i les calces han d'arribar fins al començament dels dits. S'admeten tots els colors fins i tot la barreja de colors.
# Juz' de Muruh

El Juz de Muruh fou un dels dotze ajzà o demarcacions territorials rurals d'època musulmana en què es dividia l'illa de Mallorca. El nom correspon al municipi de Muro.
Comprenia, a grans trets, els actuals termes de Muro, Santa Margalida, Llubí i Maria. Fins al segle xix, Llubí depengué de Muro i Maria de Santa Margalida, mentre que la divisió entre Muro i Santa Margalida es materialitzà ja en la butla del papa Innocenci IV de 1248, però durant un temps foren anomenats Sant Joan de Muro i Santa Margalida de Muro. Una part de les seves terres eren producte de la dessecació de part de l'Albufera, i segons una hipòtesi, d'aquí podria venir el nom del districte, una transcripció errònia de muruj (àrab: مُرُوج), plural de marj 'prat'.
Després de la conquesta catalana a partir de 1229, les seves terres es repartiren entre els conqueridors, i el juz de Muruh caigué en la porció del comte Ponç d'Empúries, qui, al seu temps, cedí la meitat del districte a Bernat Descoll, anteriorment abat de Sant Feliu. Fins al segle xiv, bona part de les terres de l'antic districte eren en mans dels Torrella.
La tradició historiogràfica anomenava erròniament el districte de Muro amb el nom d'Algebelí. Aquest relat, avui en dia obsolet, té a l'origen la identificació de l'alqueria d'Algebelí en la vila de Muro obra de l'historiador Joan Binimelis, i continuat per homes de prestigi com el cardenal Despuig, Jeroni de Berard i Joaquim Maria Bover. En realitat, aquesta identificació és impossible, perquè l'alqueria d'Algebelí correspongué a la partida del rei, mentre que tot el districte de Muro correspongué al comte d'Empúries. L'alqueria d'Algebelí es correspon, en realitat, amb la possessió de Gabellí, dins el terme de Campanet, que en el Repartiment fou assignat a la part reial. L'agrupació folklòrica Revetla d'Algebelí de Muro deu el seu nom a aquesta tradició historiogràfica.

## Referències

* 1 2 Rosselló Bordoy, 2007, p. 279.
* ↑ Rosselló Bordoy, 2007, p. 44.
* ↑ Dolç i Dolç, Miquel (coord.). Gran Enciclopèdia de Mallorca. Volum 25. Palma: Promomallorca, p. 106. ISBN 84-8661702-2.
* ↑ «Muro». A: Dolç i Dolç, Miquel (coord.). Gran Enciclopèdia de Mallorca. Volum 11. Palma: Promomallorca, p. 266. ISBN 84-8661702-2.
* ↑ «Juz' de Muruh». Gran Enciclopèdia Catalana. Barcelona: Grup Enciclopèdia Catalana.
* ↑ Santamaría, 1989, p. 69.
* ↑ Santamaría, 1989, p. 70-71.
* ↑ Santamaría, 1989, p. 72.
* ↑ Perelló, Manu «La Revetla de Algebelí presenta la primera edición del festival Sa Riba Folk» (en castellà). Diario de Mallorca [Muro], 31-07-2007 [Consulta: 16 desembre 2012].

## Bibliografia

* Rosselló Bordoy, Guillem. Mallorca musulmana. Universitat de les Illes Balears, 2007.
* Santamaría, Álvaro «Algebeli/Muro, tradicion historiográfica a revisar, a descartar». BSAL, 45, pàg. 69-90.
# Kronos Racing

Kronos Racing és una escuderia privada belga del Campionat Mundial de Ral·lis fundada l'any 1994 per Marc Van Dalen i Jean-Pierre Mondron.
Ha estat present en ral·lis i campionats de turismes (Procar) de Bèlgica des del 1994 fins al 2003, sempre amb el suport de Peugeot Belgique-Luxembourg. En aquests anys, l'escuderia bèlga aconseguí diversos títols del Campionat Procar de turismes, vàris Campionat de Bèlgica de Ral·lis, 2 victòries a les 24 hores de Spa-Francorchamps els anys 1999 i 2000, així com el títol del Campionat europeu de ral·lis de 2003 amb Bruno Thiry sobre un Peugeot 206 WRC.
A partir del 2004, Kronos Racing es vinculà a Citroën Sport i donà el salt al Campionat Mundial de Ral·lis, comptant l'any 2005 amb dos Citroën C2 semi-oficials pel Campionat Mundial de Ral·lis júnior pilotats per Kris Meeke i Daniel Sordo, el qual es proclamà campió del certamen.
La temporada 2006 l'equip oficial Citroën, el Citroën World Rally Team, es retirà temporalment del Campionat Mundial de Ral·lis, amb el que Kronos Racing esdevingué l'equip semi-oficial de la marca francesa, comptant amb el Xsara WRC i amb el campió mundial Sébastien Loeb, el qual fou secundat per Xevi Pons i Daniel Sordo. Loeb s'alçaria novament el 2006, aquest cop amb l'equip Kronos, campió mundial de ral·lis.
Pel 2007, amb el retorn de l'equip oficial Citroën, Kronos Racing recuperà el seu estat d'equip privat, associant-se alhora amb la petrolera OMV. Comptà amb 2 Citroën Xsara, els quals fòren pilotats un per Manfred Stohl i l'altre compartit entre Daniel Carlsson i François Duval, aconseguint com a millor resultat un podi.
La temporada 2008 Kronos deideix abandonar el Campionat Mundial de Ral·lis i prendre part de l'Intercontinental Rally Challenge amb dos Peugeot 207 pilotats per Nicolas Vouilloz i Freddy Loix, els quals finalitzaren 1r i 2n del campionat, en el que fou un gran any per l'equip belga.

## Enllaços externs

* Web oficial
# Kiotina kelloggi

Kiotina kelloggi és una espècie d'insecte plecòpter pertanyent a la família dels pèrlids.
Durant el seu estadi immadur és aquàtic i viu a l'aigua dolça, mentre que com a adult és terrestre i volador. Es troba a Àsia.

## Referències

* 1 2 Wu, Carl F.; Claassen, Peter Walter «New species of stoneflies». Bulletin of the Peking Society of Natural History, 9, 1934, pàg. 111-128.
* ↑ Plecoptera Species File (Version 1.1/4.0) (anglès)

## Bibliografia

* Stark, B.P.; Sivec, Ignac «Systematic notes on Kiotina Klapálek and Hemacroneuria Enderlein (Plecoptera: Perlidae), with description of four new species» (pdf). Illiesia, 4, 17, 2008, pàg. 161-175.
# Kiotina resplendens

Kiotina resplendens és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia.

## Referències

* ↑ Klapálek, 1907. Rozpr. Ceské. Akad. 16(31):2.
* ↑ uBio (anglès)
* 1 2 Banks, 1939. Bull. Mus. Comp. Zool. 85(7):439-504 + 9 pls.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Stark, B.P. & I. Sivec, 2008. Systematic notes on Kiotina Klapálek and Hemacroneuria Enderlein (Plecoptera: Perlidae), with description of four new species. Illiesia, 4(17):161-175. «PDF».
* Illies, 1966. Das Tierreich 82:342.

## Enllaços externs

* Encyclopedia of Life (anglès)
* Perlidae Species Listing (anglès)